سعودی عربستان ولیعهد شهزاده سی محمد بن سلمان, رسمی اوچره شوو لر اوتکزیش اوچون تورکیه گه تشریف بویوردی.
بیر هیئت بیلن کیلگن محمد بن سلمان, تورکیه جمهوریتی جمهوررئیسی رجب طیب اردوغان تامانیدن پایتخت انقره ده, جمهوررئیسلیک قصریده رسمی مراسم بیلن کوتیب آلیندی.
کیین اردوغان بیلن شهزاده سلمان اورته سیده یککه مه یککه و هیئت لر ارا اوچره شوو بولیب اوتدی.
منطقه و خلق ارا مقیاسده گی ینگی لر باره سیده بحث ایتیله دیگن اوچره شوولرده, ایکله اولکه اورته سیده گی مناسبت لر کینگ کولملی اوله راق بهالنتیریله دی.
بولیب اوته دیگن اوچره شوولرده اساساً اقتصاد باره سیده بحث ایتیله دی.
جمهوررئیس اردوغان هم 28- و 29- اپریل ده سعودی عربستان پادشاه سی سلمان بن عبدالعزیز نینگ دعوتی گه بناً جده گه تشریف بویوریب ایریم اوچره شوو لر اوتکزگن ایدی.
عینی دمده 10- می کونی اردوغان بیلن بن سلمان اورته سیده تلفن آرقه لی بولیب اوتگن صحبتده ایکله اولکه اورته سیده گی مناسبت لر و منطقه مقیاسیده گی ینگی لر باره سیده بحث ایتیلگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
